CELEX: 31992R2895
Language: el
Date: 1992-10-02 00:00:00
Title: Κανονισμός (ΕΟΚ) αριθ. 2895/92 της Επιτροπής της 2ας Οκτωβρίου 1992 για την εφαρμογή του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές κονσερβών καλλιεργουμένων μανιταριών από τρίτες χώρες

Avis juridique important

|

31992R2895

Κανονισμός (ΕΟΚ) αριθ. 2895/92 της Επιτροπής της 2ας Οκτωβρίου 1992 για την εφαρμογή του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές κονσερβών καλλιεργουμένων μανιταριών από τρίτες χώρες  

Επίσημη Εφημερίδα αριθ. L 288 της 03/10/1992 σ. 0020 - 0020 Φινλανδική ειδική έκδοση: Κεφάλαιο 3 τόμος 45 σ. 0101  Σουηδική ειδική έκδοση: Κεφάλαιο 3 τόμος 45 σ. 0101 

ΚΑΝΟΝΙΣΜΟΣ (ΕΟΚ) αριθ. 2895/92 ΤΗΣ ΕΠΙΤΡΟΠΗΣ  της 2ας Οκτωβρίου 1992  για την εφαρμογή του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές κονσερβών καλλιεργουμένων μανιταριών  από τρίτες χώρεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και  ιδίως το άρθρο 14 παράγραφος 3 και το άρθρο 15 παράγραφος 4,  τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 για τα μέτρα που εφαρμόζονται κατά την εισαγωγή μανιταριών του είδους Agaricus spp. που υπάγονται στους κωδικούς ΣΟ 0711 90 40, 2003 10 20 και 2003 10 30 (3), όπως τροποποιήθηκε  τελευταία από τον κανονισμό (ΕΟΚ) αριθ. 1122/92 (4), και ιδίως το άρθρο 6,  Εκτιμώντας:  ότι βάσει του άρθρου 5 παράγραφος 4 του κανονισμού (ΕΟΚ) αριθ. 1707/90 (5), όπως τροποποιήθηκε τελευταία από τον κανονισμό (ΕΟΚ) αριθ. 2130/92 (6), η συνολική ποσότητα που μπορεί να εισαχθεί στην Κοινότητα για ένα δεδομένο έτος κατανέμεται μεταξύ δύο  ομάδων εισαγωγέων- ότι στην περίπτωση κατά την οποία οι αιτήσεις πιστοποιητικού μιας ομάδας εισαγωγέων δεν καλύπτει την ποσότητα η οποία της έχει κατανεμηθεί, το υπόλοιπο διατίθεται στην άλλη ομάδα, και συνεπώς πρέπει να προσδιοριστούν οι λεπτομέρειες  εφαρμογής μιας τέτοιας κατανομής-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 1707/90, το τελευταίο εδάφιο της παραγράφου 4 του άρθρου 5 αντικαθίσταται από το ακόλουθο κείμενο:  "Εντούτοις, στην περίπτωση κατά την οποία για την ποσότητα που αναφέρεται στα στοιχεία α) ή β) δεν έχουν γίνει αιτήσεις ή έχουν γίνει για μέρος αυτής, η Επιτροπή κατανέμει το διαθέσιμο ακόμη όγκο στην άλλη ομάδα εμπορευομένων το αργότερο έως τις 15  Οκτωβρίου του τρέχοντος έτους και καθορίζει τις λεπτομέρειες εφαρμογής της αιτήσεως και της εκδόσεως των πιστοποιητικών εισαγωγής για την ποσότητα που κατανέμεται με τον τρόπο αυτό."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 183 της 4. 7. 1981, σ. 1. (4) ΕΕ αριθ. L 117 της 1. 5. 1992, σ. 98. (5) ΕΕ αριθ. L 158 της 23. 6. 1990, σ. 34. (6) ΕΕ αριθ. L 213 της 29. 7.  1992, σ. 22.